Bernard Buffet

Bernard Buffet (Paris, 1928ko uztailaren 10a-Tourtour, 1999ko urriaren 4a) frantziar margolari espresionista garaikidea da. Akuarelista, pintore dekoratzailea eta ilustratzailea ere izan zen. Parisen kale batek bere izena du. Ohorezko Legioko ofiziala izan zen.

Biografia 
Parisen, Frantzian, jaio zen Buffet. Artea École Nationale Supérieure des Beaux-Arts-en (Arte Ederretako Eskola Nazionala) ikasi zuen, eta Eugène Narbonne margolariaren estudioan lan egin zuen. Bere lagunen artean Maurice Boitel eta Louis Vuillermoz zeuden.

Emmanuel Davidek esklusiban kontratatu zuen, gero Maurice Garnierrek, eta hauek aldizkako erakusketak bermatzen zizkioten. Buffetek pieza erlijiosoak, paisaiak, erretratuak eta natura hil batzuk sortu zituen.

Buffet Annabel Schwob idazle eta abeslariarekin ezkondu zen. Buffeten ikasle bat, Jean Claude Gaugy, Espresionismo linealaren sortzailea izan zen.

Bere buruaz beste egin zuen Tourtourren, Frantziako hegoaldean, 1999ko urriaren 4an. Buffet sufritzen ari zen Parkinson gaixotasunarekin eta ezin zuen lanik egin. Poliziak esan zuen Buffet hil egin zela bere burua plastikozko poltsa batean sartu eta lotu ondoren.

Obra batzuk 
 1952 La Passion du Christ
 1954 Horreur de la Guerre
 1958 Jeanne d'Arc
 1961 Portraits d'Annabel
 1962 La Chapelle de Château l'Arc
 1965 Les ecorches
 1967 La corrida
 1971 Les Folles
 1977 L'enfer de Dante
 1978 The French Revolution
 1989 Vingt mille lieues sous les mers
 1991 Souvenirs d'Italie
 1991 New York
 1992 Les Clowns Musiciens
 1992 Saint-Petersburg
 1993 L'Empire ou les plaisirs de la guerre
 1993 Promenade Provencale
 1995 Sept peches capitaux
 1996 Pekin
 1998 La maison
 1999 Mes Singes
 2000 La mort

Eskulturak 
Bernard Buffetek brontzezko lau eskultura handi egin zituen. Horietako bik kakalardo bat irudikatzen dute, beste biek tximeleta bat. Bi eskultura daude ikusgai Surugadairako (Japonia) Bernard Buffet Museoaren parkean; beste biak, hasiera batean Tourtourreko Bernard eta Annabel Buffet plazan Plazan jarri ziren, 1986tik 1999ra herri horretan izan zirela erakusteko.

Sariak 
Hauek dira jaso zituen batzuk:

 1947 Udazkeneko Saloiaren partaidea
 1947 Société des Artistes Indépendants erakundearen partaidea
 1948 Bernard Lorjourekin batera Kritika Saria
 1950 Prix Puvis de Chavannes
 1955 First Prize, Magazine Connaissanceren eskutik
 1973 Ohorezko Legioaren ofiziala
 1974 Académie des Beaux-Arts erakundearen partaidea.

Filma 
 Étienne Périer zuzendariak Bernard Buffet filma 1956an zuzendu zuen.

Museoa 
Kiichiro Okanok (1917-1995) Bernard Buffet Museoa sortu zuen, 1973ko [[[azaroaren 25]]ean inauguratua, Higashinon, Nagaizumiko komunan, Shizuokako prefekturan. 1988an museoaren handitze bat inauguratu zen. Buffeten obrak, bestetik, mundu osoko museo eta erakundeetan aurki daiteke.

Erreferentziak

Kanpo estekak 
 :Bernard Buffet museoa.
 :Bernard Buffeten biografia.

Paristarrak
XX. mendeko margolariak
Frantziako margolariak
Ohorezko Legioko ofizialak
Frantziako suizidak
Erlijiozko artearen margolariak
Izadi hilen margolariak
Paisaia-margolariak
Erretratugileak
Margolari espresionistak